Kuuendasse/seitsmendasse punkti minnes möödus meist kaks korda täistuledes auto, mille eest me operatiivselt lume sisse peitu varjusime, kuid numbri saime kätte ilma  probleemideta. Viimases punkis pidi olema mingi punker, mille sees on kast, mille sees on telefon. Otsisime jupp aega, mööda metsa seda taga. Mina passisin oma lahingpaarilisega võsas, valvasin teed, kui äkki tulid sammud. Neli tüüpi tulid mööda teed. Liibusin puule võimalikult lähedale ja ootasin, adrenaliinivõbin sees. Lasin nad endale nii lähedale kui sain ning siis avasin tule. Paariline, kes oli minu signaali oodanud, kargas ka põlvili ja küttis nagu jaksas. Kaks tüüpi said kohe paugud kirja, kolmas suutis  kuidagi imekombel põõsasse hüpata. Vahetasime natuke viisakusi, kuni ta sääred tegi. Pisut hiljem leidsime ka telefoni üles, marssisime lauluga tagasi GMi majja, kust saime teada, et saime teise kohta. Isegi märgid anti ja puha.